Príloha č. 1 súťažných podkladov

|  |
| --- |
| **opis predmetu zákazky** |

**Opis predmetu zákazky**

Špecifikácia predmetu zákazky pre všetky časti predmetu zákazky:

# Vykonávanie odborných prehliadok, odborných skúšok a opakovaných úradných skúšok vyhradených technických zariadení tlakových (ďalej len“ VTZ tlakové“) v zmysle vyhlášky Ministerstva práce, sociálnych vecí a rodiny Slovenskej republiky č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia ( ďalej len „ vyhláška č. 508/2009 Z.z.“)

Vykonávanie odborných prehliadok, odborných skúšok a opakovaných úradných skúšok vybraných VTZ tlakových v objektoch a zariadeniach Ministerstva vnútra Slovenskej republiky ako sú:

# kotly parné a kvapalinové III. Trieda skupiny A a/3;

# kotly parné a kvapalinové IV. Trieda skupiny A a/4;

# tlakové nádoby stabilné skupiny A b/1, A b/2;

# zariadenie na výrobu pary alebo ohrev vody skupiny B a;

# tlakové nádoby stabilné skupiny B b/1, B b/2;

# potrubné vedenie skupiny B e/1, B e/2.

**Rozdelenie technických zariadení tlakových:**

Technické zariadenia tlakové **skupiny A** podľa druhu sú:

1. vykurované alebo inak vyhrievané technické zariadenie s rizikom prehriatia určené na výrobu pary alebo na ohrev kvapalín, ktorých teplota je vyššia ako bod varu pri tlaku11) 0,05 MPa
2. parný kotol s menovitým množstvom vyrábanej pary nad 115 t/h (I. trieda);
3. parný kotol s menovitým množstvom vyrábanej pary nad 50 t/h do 115 t/h vrátane a kvapalinový kotol s tepelným výkonom nad 35 MW (II. trieda),
4. parný kotol s menovitým množstvom vyrábanej pary nad 8 t/h do 50 t/h vrátane a kvapalinový kotol s tepelným výkonom nad 5,8 MW do 35 MW vrátane (III. trieda);
5. parný kotol s menovitým množstvom vyrábanej pary do 8 t/h vrátane a kvapalinový kotol s tepelným výkonom do 5,8 MW (IV. trieda).
6. tlaková nádoba stabilná, ktorá
7. neobsahuje nebezpečné plyny, pary alebo kvapaliny s teplotou vyššou, ako je ich bod varu pri tlaku 0,2 MPa, s objemom nad 10 litrov a ktorej súčin objemu technického zariadenia tlakového v litroch a najvyššieho pracovného tlaku12) v MPa (ďalej len .bezpečnostný súčin.) je väčší ako 20 (200). Do tejto skupiny patrí aj nádoba na výrobu pary, ktorá je súčasťou pracovného prostriedku, ak spĺňa uvedené parametre;
8. obsahuje nebezpečné plyny alebo nebezpečné kvapaliny pri akejkoľvek teplote, ktorej najvyšší dovolený tlak je vyšší ako 0,05 MPa, s objemom nad 1 liter, a ktorej bezpečnostný súčin je väčší ako 5 (50).

Objem technického zariadenia tlakového je určený veľkosťou priestoru vymedzeného stenami namáhanými vnútorným alebo vonkajším tlakom pracovnej látky, pričom objem zabudovaných technických zariadení, výmurovky alebo výplne sa neodpočítava. Technické zariadenie tlakové s viacerými priestormi sa do skupiny zaradí podľa priestoru, ktorého parametre patria do najvyššej skupiny.

1. tlaková nádoba na dopravu plynov, ktorých kritická teplota je nižšia ako 50 ºC, alebo plynov, ktoré pri teplote 50 ºC majú absolútny tlak pár vyšší ako 0,3 MPa, napríklad cisterna;
2. tlaková nádoba pojazdného hasiaceho prístroja vodného, pojazdného hasiaceho prístroja vodného s prísadami, pojazdného hasiaceho prístroja penového a pojazdného hasiaceho prístroja práškového;
3. potrubné vedenie s menovitou svetlosťou potrubia väčšou ako DN 25 na rozvod nebezpečnej kvapaliny s najvyšším dovoleným tlakom nad 1 MPa, ktorého súčin najvyššieho dovoleného tlaku v MPa a menovitej svetlosti DN je väčší ako 200 (2 000);
4. tlaková nádoba s najvyšším pracovným pretlakom nad 0,05 MPa a s objemom nad 10 litrov, ktorá obsahuje rádioaktívne látky;
5. potrubné systémy s menovitou svetlosťou potrubia väčšou ako DN 25 vrátane ich súčastí na rozvod kvapalín s rádioaktívnymi látkami s najvyšším dovoleným tlakom nad 0,05 MPa.

Technické zariadenia tlakové **skupiny B** podľa druhu sú:

1. vykurované alebo inak vyhrievané zariadenie s rizikom prehriatia určené na výrobu pary s menovitým tlakom do 0,05 MPa vrátane alebo na ohrev kvapaliny pri teplote nižšej, ako je bod varu, s menovitým tepelným výkonom nad 100 kW (V. trieda);
2. tlaková nádoba stabilná, ktorá obsahuje
3. nie nebezpečné plyny, pary alebo kvapaliny s teplotou vyššou, ako je ich bod varu pri tlaku 0,05 MPa, s objemom nad 1 liter a ktorých bezpečnostný súčin je väčší ako 5 (50). Do tejto skupiny patrí aj nádoba na výrobu pary, ktorá je súčasťou pracovného prostriedku, ak spĺňa uvedené parametre;
4. nebezpečné plyny alebo nebezpečné kvapaliny pri akejkoľvek teplote, ktorých najvyšší dovolený tlak je vyšší ako 0,05 MPa, s objemom nad 1 liter a ktorých bezpečnostný súčin je väčší ako 2,5 (25).
5. tlaková nádoba na dopravu plynov, ktorých kritická teplota je nižšia ako 50 C, alebo plynov, ktoré pri teplote 50 C majú absolútny tlak pár vyšší ako 0,3 MPa, s objemom nad 1 liter, ktorej bezpečnostný súčin je väčší ako 5 (50), napríklad sud a fľaša;
6. tlaková nádoba prenosného hasiaceho prístroja a tlaková nádoba pojazdného hasiaceho prístroja CO2;
7. potrubné vedenie
8. na rozvod nebezpečnej kvapaliny s najvyšším dovoleným tlakom nad 0,05 MPa do 1 MPa, ktorého súčin najväčšieho dovoleného tlaku v MPa a menovitej svetlosti potrubia DN je 200 (2 000) a väčší;
9. s pracovnou látkou vodná para, ktorého súčin najväčšieho dovoleného tlaku v MPa a menovitej svetlosti potrubia DN je 350 (3 500) a väčší, pričom menovitá svetlosť potrubia je väčšia ako DN 100, a to bez ohľadu na rozšírené časti.
10. bezpečnostné príslušenstvo, ktoré
11. chráni technické zariadenie tlakové pred prekročením najvyššieho pracovného tlaku;
12. zabezpečuje sledovanie a dodržiavanie pracovnej teploty v tých technických zariadeniach tlakových, pri ktorých jej prekročenie alebo pokles mimo určených hraníc ohrozuje ich bezpečnosť;
13. zabezpečuje sledovanie a dodržiavanie úrovne hladiny v tých technických zariadeniach tlakových, pri ktorých jej prekročenie alebo pokles mimo určených hraníc ohrozuje ich bezpečnosť;
14. je určené na automatickú prevádzku parného a kvapalinového kotla, napríklad na automatické odlúhovanie a odkalovanie, na automatickú reguláciu prietoku, napájania a teploty prehriatej a prihriatej pary a vody.

Technické zariadenia tlakové **skupiny C** sú:

Technické zariadenia tlakové nezaradené do skupiny A alebo skupiny B.

**Termíny vykonávania OP/OS/OÚS VTZ tlakových počas prevádzky (príloha č.5 k vyhláške č. 508/2009 Z.z.)**

|  |  |  |  |
| --- | --- | --- | --- |
| ***Technickézariadenietlakové*** | ***Výroba***[***\*)***](http://www.zakonypreludi.sk/zz/2009-508#f6822742) | ***Uvedeniedo prevádzky***[***1)***](http://www.zakonypreludi.sk/zz/2009-508#f6822743) | ***Prevádzka*** |
| **Skupina/ druh** | **Odbornéstanoviskok dokumentácii** | **Typová výroba**  | **Kusová výroba** | **Úradnáskúška** | **Opakovanáúradnáskúška**[**2)**](http://www.zakonypreludi.sk/zz/2009-508#f6822744) | **Skúškapo oprave**[**3)**](http://www.zakonypreludi.sk/zz/2009-508#f6822745) | **Odborná prehliadka a odborná skúška** |
| **Typováskúška** | **Skúškaďalšíchkusov** | **Stavebná a prvátlaková skúška** | **Prvá vonkajšiaprehliadka** | **Opakovanávonkajšiaprehliadka** | **Vnútornáprehliadka**[**2)**](http://www.zakonypreludi.sk/zz/2009-508#f6822744) | **Tlakováskúška**[**2)**](http://www.zakonypreludi.sk/zz/2009-508#f6822744) |
| A | a | OPO | OPO | OV | OPO | OPO | OPO/6r | OPO | X | RT/6m | RT/1r[9)](http://www.zakonypreludi.sk/zz/2009-508#f6822751) | RT/6r |
| b | OPO | OPO | OV | OPO | OPO | OPO/10r | OPO | X | RT/1r | RT/5r | RT/10r |
| c | OPO | OPO | OV | OPO | X | X[4)](http://www.zakonypreludi.sk/zz/2009-508#f6822746) | X | X | O[5)](http://www.zakonypreludi.sk/zz/2009-508#f6822747) | X | X |
| d | OPO | OPO | OV | OPO | X | X | RT | RT | O[5)](http://www.zakonypreludi.sk/zz/2009-508#f6822747) | RT[6)](http://www.zakonypreludi.sk/zz/2009-508#f6822748) | RT[6)](http://www.zakonypreludi.sk/zz/2009-508#f6822748) |
| e | OPO | X | X | OPO | OPO | X | OPO | RT | RT/1r | X | X |
| B | a | OPO | OPO | OV | RT | X | X | RT | RT | RT/1r | RT/1r[9)](http://www.zakonypreludi.sk/zz/2009-508#f6822751) | RT/10r |
| b | OPO | OPO | OV | RT | X | X | RT | RT | RT/1r | RT/5r[3)](http://www.zakonypreludi.sk/zz/2009-508#f6822745) | RT/10r[3)](http://www.zakonypreludi.sk/zz/2009-508#f6822745) |
| c | OPO | OPO | OV | RT | X | X[4)](http://www.zakonypreludi.sk/zz/2009-508#f6822746) | X | X | O[5)](http://www.zakonypreludi.sk/zz/2009-508#f6822747) | X | X |
| d | OPO | OPO | OV | RT | X | X | RT | RT | O[5)](http://www.zakonypreludi.sk/zz/2009-508#f6822747) | RT[6)](http://www.zakonypreludi.sk/zz/2009-508#f6822748) | RT[6)](http://www.zakonypreludi.sk/zz/2009-508#f6822748) |
| e1 | OPO | X | X | OPO | X | X | RT | RT | RT/1r | X | X |
| e2 | OPO | X | X | OPO | X | X | RT | RT | O/1r | X | X |
| f | OPO | OPO | OV | RT | [7)](http://www.zakonypreludi.sk/zz/2009-508#f6822749) | [7)](http://www.zakonypreludi.sk/zz/2009-508#f6822749) | RT | [7)](http://www.zakonypreludi.sk/zz/2009-508#f6822749) | [7)](http://www.zakonypreludi.sk/zz/2009-508#f6822749) | X | X |

Vysvetlivky:

\*) Nevzťahuje sa na technické zariadenie podľa [§ 2 ods. 2](http://www.zakonypreludi.sk/zz/2009-508#f6822221).

1) Na mieste budúcej prevádzky.

2) Vnútornú prehliadku a tlakovú skúšku možno nahradiť inými rovnocennými skúškami podľa príslušných predpisov a slovenských technických noriem.

3) Po každom zásahu do tlakového celku, ktorého výsledkom je nerozoberateľný spoj.

4) Kontrola podľa zákona č. 254/2011 Z. z. o prepravovateľných tlakových zariadeniach a o zmene a doplnení niektorých zákonov.

5) Pred každým naplnením nádoby.

6) Lehoty závisia od použitého hnacieho plynu.

7) Spolu s technickým zariadením tlakovým, na ktorom je namontované.

9) Pri nepretržitej prevádzke technologického zariadenia, ktorého súčasťou je tlakové zariadenie, v lehote najbližšej plánovanej odstávky, najneskôr raz za tri roky, ak vnútornú prehliadku tlakového zariadenia nemožno vykonať bez prerušenia nepretržitej prevádzky tohto zariadenia, ak sa opakovaná vonkajšia prehliadka vykonáva najmenej raz za tri mesiace a podľa posúdenia rizika je prevádzka tlakového zariadenia bezpečná.

OPO – oprávnená právnická osoba

RT – revízny technik

O – prevádzkovateľom určená osoba

OV – výrobcom určená osoba

X – nevyžaduje sa

TPV – technické podmienky výrobcu (dodávateľa)

r – roky

m – mesiace

**Vykonávanie OP/OS/OÚS vybraných VTZ tlakových:**

Popis prác - **OP a OS** **kotlov**:

* + - oboznámenie sa s režimom prevádzky a bezpečnostnými opatreniami prevádzky, s existujúcou dokumentáciou, pasportami a kontrola ich dostupnosti;
		- kontrola plnenia opatrení uložených orgánmi bezpečnosti práce a dozorných orgánov, kontrola určenia pracovníkov zodpovedných za prevádzkovanie kotla. Kontrola vedomostí kuričov a obsluhy kotla, kontrola dodržania termínov školení a pravidelného preskúšavania;
		- overenie úplnosti dokumentácie revidovaného kotla, preštudovanie pasportu /revíznej knihy/ kontrola dodržania termínov revízií, preštudovanie predchádzajúcich revíznych záznamov, overenie dokumentácie prípadných opráv kotla, kontrola atestov novo inštalovaných armatúr a výstroja kotla;
		- vyhľadanie kotla a jeho identifikácia podľa pasportu a výrobného štítku, kontrola prístupnosti k všetkým častiam kotla z vonkajšej strany, kontrola prístupnosti k výrobnému štítku a kontrola jeho čitateľnosti;
		- kontrola udržania predpísaného vodného priestoru okolo kotla a kontrola dodržania bezpečnej vzdialenosti medzi kotlami, kontrola priechodov medzi kotlami a stenami, kontrola ochrany kotla proti poškodeniu, pred škodlivým pracovným prostredím a pred poveternostnými vplyvmi;
		- kontrola ochrany kotla pred manipuláciou nepovolanými osobami, kontrola možnosti ľahkej manipulácie s uzávermi a vybranými časťami kotla;
		- kontrola stavu osvetlenia kotolne a kontrolných prístrojov. Kontrola prísunu paliva, skládky uhlia a škvary;
		- vizuálna kontrola telesa kotla počas prevádzky, kontrola tesnosti a tepelnej izolácie kotla, vnútornej výmurovky, roštu prípadne horáku, kontrola zanesenia kotla, tesnosti spaľovacích a dymových priestorov, kontrola spaľovania a ťahov;
		- kontrola a vyskúšanie zabezpečovacích zariadení kotla t.j. funkcia a nastavenie poistných ventilov, manometrov, vodoznakov, armatúr a ostatných ovládacích, regulačných a signalizačných zariadení kotla;
		- kontrola spôsobu prevádzky kotla, overenie dodržovania predpísaných hodnôt za prevádzky: tlaku, hladiny vody, výkonu;
		- kontrola vodného hospodárstva t j. overenie záložných napájačiek, kvality vody a jej úpravy vrátane napájajúceho potrubia;
		- posúdenie stavu kotla, vonkajšieho povrchu kotla, stien tlakového celku t.j. zo strany vody a spalín, kontrola trubiek, komôr, armatúr, stavu výmurovky kotla, roštového pásu, predného a zadného hriadeľa pohonu rošta a hradítka nad roštom;
		- kontrola vstupných a výstupných hrdiel a výstroja so zreteľom na prípadné nečistoty, napadnutie koróziou, trhliny, deformácie so zvýšenou pozornosťou na miesta, ktoré už boli opravované a časti viac namáhané t.j. lemy, zvary a nitové spoje;
		- porovnanie zisteného stavu so stavom pri poslednej revízii;
		- kontrola príslušenstva kotla, čistiacich dvierok, poklopov, oplechovania kotla, stavu tepelných izolácií a náterov;
		- overenie prevádzkyschopnosti a bezpečnosti výstroja kotla, ovládacích armatúr a ďalších zariadení podľa prevádzkových predpisov výrobcu alebo miestnych prevádzkových predpisov;
		- pri kotloch na plynné a kvapalné palivá kontrola horáku, prívodu paliva, potrubia, armatúr, ventilátorov a olejového hospodárstva t.j. nádrží, filtrov, pred ohrievačov, stáčacej stanice;
		- kontrola dodržiavania opatrení proti vzniku havárií;
		- vizuálna kontrola a overenia stavu prípravy kotla k tlakovej skúške, najmä stavu bezpečnosti výstroja, prírubových spojov, uzáverov, zaslepenia potrubia a armatúr nepotrebných pri skúške;
		- montáž kontrolných meradiel a pripojenie zdroja na zvyšovanie pretlaku, naplnenie kotla vodou, kontrola teploty napúšťanej vody;
		- kontrola tesnosti tlakového celku kotla, odskúšanie poistných ventilov prípadne nastavenie otváracieho pretlaku, odstránenie zistených netesností, zaistenie poistných ventilov, zvýšenie pretlaku v kotle na hodnotu skúšobného pretlaku;
		- kontrola tlakového celku kotla a kontrola poklesu tlaku, zníženie tlaku na 60% menovitého tlaku, odistenie poistných ventilov, kontrola tesnosti kotlového telesa z vonkajšej strany a zo strany spalín, kontrola vzniku deformácií alebo iných závad na tlakovom celku;
		- zníženie pretlaku na atmosférický tlak, demontáž zdroja skúšobného pretlaku a kontrolných meradiel.

Popis prác - **OP a OS tlakových nádob stabilných**:

* + - overenie úplnosti sprievodnej dokumentácie kontrolovanej nádoby, preštudovanie pasportu /revíznej knihy/, kontrola dodržiavania termínov odborných prehliadok a skúšok, preštudovanie predchádzajúcich záznamov o prevádzke a prehliadkach, overenie dokumentácie prípadných opráv nádoby, kontrola atestov novo inštalovaných armatúr a výstroja nádoby;
		- identifikácia nádoby podľa pasportu a výrobného štítku. Kontrola prístupnosti k všetkým častiam nádoby z vonkajšej strany, kontrola prístupnosti k výrobnému štítku a kontrola jeho čitateľnosti;
		- kontrola udržovania predpísaného voľného priestoru okolo nádoby a kontrola dodržania bezpečnej vzdialenosti medzi nádobami, kontrola priechodov medzi nádobou a stenami, kontrola ochrany nádoby proti poškodeniu, pred škodlivým pracovným prostredím a pred poveternostnými vplyvmi;
		- kontrola ochrany nádoby pred manipuláciou nepovolanými osobami, kontrola možnosti ľahkej manipulácie s uzávermi a vybranými časťami nádoby;
		- kontrola zapojenia nádoby do prevádzky /bez zásahu do tlakového celku/, kontrola pätiek, podpier, podstavcov, nástenných konzol, kontrola únosnosti podlažia, kontrola zaistenia nádoby proti samovoľnému pohybu;
		- kontrola rozsahu prípadnej korózie, overenie funkcie prevádzkového tlakomeru, porovnanie pracovného pretlaku kontrolným tlakomerom,. overenie funkcie poistného ventila a kontrola hodnoty otváracieho pretlaku;
		- kontrola inštalácie a priechodnosti odkaľovacej armatúry vodoznaku, kontrola umiestnenia a funkcie teplomeru;
		- kontrola priechodnosti odkaľovacej armatúry. Kontrola technologickej funkčnosti prevádzkovanej nádoby;
		- kontrola tesnosti skrutkových a prírubových spojov, úplnosti a funkčnosti skrutiek, viek, kontrolných nazeracích a prielezových otvorov;
		- kontrola priezorov, kontrola teploty vo vnútri nádoby pred vstupom do nej;
		- kontrola vnútorného povrchu, zistenie možnosti existencie trhlín, vrásiek zvarov a nánosov. Kontrola rozsahu, druhu a hĺbky korózie, zmeranie zoslabenia stien vplyvom korózie;
		- kontrola deformácie tvaru nádoby voči dokumentácii výrobcu, kontrola dočistenia vnútra nádob;
		- kontrola dosadacích plôch uzáverov, tesnenia viek, úplnosti skrutiek, strmeňov, overenie prevádzkyschopnosti bezpečnostnej výstroje, ovládacích armatúr, priechodnosti odkaľovacej armatúry;
		- kontrola povrchu nádoby, bezpečnostnej výstroje, skrutkových a prírubových spojov, uzáverov. Vykonanie zaslepenia potrubia, armatúr nepotrebných pri skúške, kontrola stavu pracovnej tekutiny a jej prípadné doplnenie, kontrola odvzdušnenia;
		- montáž kontrolných meracích prístrojov a montáž zdroja na zvyšovanie pretlaku, pozvoľné zvyšovanie tlaku v nádobe na pracovný pretlak, kontrola a preskúšanie výstroja;
		- odskúšanie poistného ventilu pri pracovnom pretlaku /3x30min/, kontrola tesnosti skrutkových a prírubových spojov, prielezov, viek a tesnosti armatúr;
		- vizuálna kontrola tesnosti skrutkových a prírubových spojov, prielezov a viek, tesnosti armatúr, tvaru nádoby, deformácie pri skúšobnom pretlaku;
		- pozvoľné zvyšovanie pretlaku na skúšobný pretlak, pozvoľné zníženie pretlaku na prevádzkový pretlak a overenie tesnosti vrchnáka. Odblokovanie poistného ventilu a overenie jeho funkčnosti pri otváracom pretlaku. Úplné zníženie pretlaku na atmosférický tlak, demontáž zdroja skúšobného pretlaku a skúšobných prístrojov.

Popis prác - **OP a OS potrubného vedenia**:

* + - napojenie tlakovacieho zariadenia na revidované potrubie, zaslepenie úseku revidovaného potrubia, naplnenie potrubia skúšobným médiom /voda, plyn.../, odvzdušnenie potrubia, pozvoľné zvyšovanie tlaku v potrubí na prevádzkový pretlak;
		- po dosiahnutí prevádzkového pretlaku sa po minimálne 15 minútach sa vykoná vizuálna kontrola tesnosti povrchu, prírubových a zvarových spojov;
		- ponechanie zariadenie určitú dobu pod tlakom, po uplynutí tejto doby sa vykoná kontrola či tlak v potrubí poklesol. Ak poklesol, potrubie sa opäť natlakuje na prevádzkový pretlak a vykoná sa opätovná kontrola celého potrubia a všetkých spojov.

O výsledku odbornej prehliadky a odbornej skúšky sa vyhotoví správa z kontroly stavu bezpečnosti technického zariadenia. V správe sú uvedené údaje o vykonaných meraniach, zistené nedostatky, odstránené nedostatky z predchádzajúcich odborných prehliadok a skúšok, celkového zhodnotenia stavu technického zariadenia, návrh opatrení na odstránenie zistených nedostatkov a ďalšie náležitosti v zmysle vyhlášky č. 508/2009 Z.z. ( § 16 bod č. 2).

**OÚS vyhradených technických zariadení tlakových**

Rozsah opakovanej úradnej skúšky sa určí s prihliadnutím na termín, v ktorom bolo tlakové zariadenie uvedené do prevádzky alebo rekonštruované, prípadne opravené, na technický stav tlakového zariadenia a periodicitu vykonávania prehliadok a skúšok. Termíny opakovaných úradných skúšok sú uvedené v [prílohe č. 5 k vyhláške č. 508/2009 Z.z.](http://www.zbierka.sk/zz/predpisy/default.aspx?Text=508%2f2009)

Odborné prehliadky, odborné skúšky a opakované úradné skúšky VTZ tlakových sa budú vykonávať za účasti prevádzkovateľa zariadení, resp. ním poverenej obsluhy kotolní a ostatných tlakových zariadení, správcu objektu, resp. pracovníka centra podpory. O realizácii vykonania odborných prehliadok, odborných skúšok a opakovaných odborných skúšok VTZ tlakových, o termíne a čase bude informovaný správca príslušného objektu a príslušný technik BOZP a PO v rámci svojej pôsobnosti.

Ročné harmonogramy OP a OS, umiestnenie VTZ tlakových, typové označenie a počet v objektoch a v zariadeniach MV SR budú úspešnému uchádzačovi poskytnuté.